ข้อบัญญัติองค์การบริหารส่วนตำบลไพรวันข้อบัญญัติองค์การบริหารส่วนตำบลไพรวันเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลไพรวันอำเภอตากใบ จังหวัดนราธิวาสพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลไพรวันโดยความเห็นชอบของสภาองค์การบริหารส่วนตำบลไพรวันและนายอำเภอตากใบ จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลไพรวัน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลไพรวันอำเภอตากใบ จังหวัดนราธิวาส พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณหมายเลข ๑.๑ ถึงหมายเลข ๑.๒ มีรายการดังต่อไปนี้(๑.๑) ด้านเหนือ จดริมชายฝั่งทะเลอ่าวไทยด้านตะวันออก จดเส้นตั้งฉากกับทางหลวงแผ่นดินหมายเลข๔๐๘๔ ฟากเหนือ และฟากใต้ ที่จุดซึ่งอยู่ห่างจากทางหลวงแผ่นดินหมายเลข ๔๐๘๔บรรจบกับริมฝั่งคลองน้ำแบ่ง ฝั่งตะวันออก ไปทางทิศตะวันตกเฉียงเหนือตามแนวทางหลวงแผ่นดินหมายเลข ๔๐๘๔ เป็นระยะ ๕,๗๐๐ เมตรด้านใต้ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๐๘๔ด้านตะวันตก จดแนวเขตผังเมืองรวมด้านตะวันตก ซึ่งเป็นเส้นแบ่งเขตการปกครองระหว่างอำเภอตากใบกับอำเภอเมืองนราธิวาส จังหวัดนราธิวาสทั้งนี้ ยกเว้นโรงเรียนบ้านสะปอมและทางหลวงแผ่นดินหมายเลข ๔๐๘๔ บางส่วน(๑.๒) ด้านเหนือ จดถนนสายบ้านตาบา - บ้านคลองน้ำแบ่ง ฟากใต้ด้านตะวันออก จดเส้นแบ่งเขตการปกครองระหว่างตำบลไพรวันกับตำบลศาลาใหม่อำเภอตากใบ จังหวัดนราธิวาสด้านใต้ จดริมฝั่งแม่น้ำตากใบ ฝั่งเหนือด้านตะวันตก จดเส้นตั้งฉากกับถนนสายบ้านกูบู -บ้านคลองน้ำแบ่ง ที่จุดซึ่งอยู่ห่างจากถนนสายบ้านกูบู - บ้านคลองน้ำแบ่งบรรจบกับถนนสาธารณะ ไปทางทิศตะวันตกเฉียงเหนือ ตามแนวถนนสายบ้านกูบู -บ้านคลองน้ำแบ่ง เป็นระยะ ๑,๐๐๐ เมตรบริเวณที่ ๒ หมายความว่าพื้นที่ในบริเวณหมายเลข ๒.๑ ถึงหมายเลข ๒.๔ มีรายการดังต่อไปนี้(๒.๑) ด้านเหนือ จดริมชายฝั่งทะเลอ่าวไทยด้านตะวันออก จดริมฝั่งคลองน้ำแบ่ง ฝั่งตะวันตกด้านใต้ จดทางหลวงแผ่นดินหมายเลข ๔๐๘๔ฟากเหนือด้านตะวันตก จดเส้นตั้งฉากกับทางหลวงแผ่นดินหมายเลข๔๐๘๔ ฟากเหนือ ที่จุดซึ่งอยู่ห่างจากทางหลวงแผ่นดินหมายเลข ๔๐๘๔บรรจบกับริมฝั่งคลองน้ำแบ่ง ฝั่งตะวันตก ไปทางทิศตะวันตกเฉียงเหนือตามแนวทางหลวงแผ่นดินหมายเลข ๔๐๘๔ เป็นระยะ ๕,๗๐๐ เมตรทั้งนี้ ยกเว้นศูนย์วิจัยอาหารสัตว์นราธิวาสและสถานีบำรุงพันธุ์สัตว์นราธิวาส(๒.๒) ด้านเหนือ จดทางหลวงแผ่นดินหมายเลข ๔๐๘๔ ฟากใต้ด้านตะวันออก จดกับริมฝั่งคลองน้ำแบ่ง ฝั่งตะวันตกด้านใต้ จดแนวเขตป่าสงวนแห่งชาติป่าลุ่มน้ำบางนราแปลงที่ ๒ และเขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดา ฯสยามบรมราชกุมารีด้านตะวันตก จดแนวเขตผังเมืองรวมด้านตะวันตกซึ่งเป็นเส้นแบ่งเขตการปกครองระหว่างอำเภอตากใบ กับอำเภอเมืองนราธิวาสจังหวัดนราธิวาสทั้งนี้ยกเว้นเรือนจำชั่วคราวโคกกระดูกหมู สถานีพัฒนาที่ดินจังหวัดนราธิวาส โครงการศูนย์ศึกษาการพัฒนาพิกุลทอง(งานป่าไม้) และป่าสงวนแห่งชาติ ป่าโคกไม้เรือ และป่าไม้ถาวรตามมติคณะรัฐมนตรีป่าโคกไม้เรือ(๒.๓) ด้านเหนือ จดถนนบ้านกูบู - บ้านคลองน้ำแบ่ง ฟากใต้ด้านตะวันออก จดเส้นแบ่งเขตการปกครองระหว่างตำบลไพรวันกับตำบลศาลาใหม่ อำเภอตากใบ จังหวัดนราธิวาสด้านใต้ จดทางหลวงแผ่นดินหมายเลข ๔๐๘๔ฟากเหนือ และโรงพยาบาลส่งเสริมสุขภาพตำบลบ้านกูบูด้านตะวันตก จดถนนสายบ้านกูบู -บ้านคลองน้ำแบ่ง ฝั่งตะวันออกทั้งนี้ ยกเว้นโรงเรียนบ้านกูบูโรงเรียนอิสลามวิทยาทาน องค์การบริหารส่วนตำบลไพรวัน และบริเวณที่ ๑.๒(๒.๔) ด้านเหนือ จดทางหลวงแผ่นดินหมายเลข ๔๐๘๔ ฟากใต้ และโรงเรียนบ้านไพรวันด้านตะวันออก จดเส้นแบ่งเขตการปกครองระหว่างตำบลไพรวันกับตำบลศาลาใหม่อำเภอตากใบ จังหวัดนราธิวาสด้านใต้ จดริมฝั่งแม่น้ำบางนรา ฝั่งเหนือและฝั่งตะวันตก และเขตป่าสงวนแห่งชาติ ป่าลุ่มน้ำบางนรา แปลงที่ ๒และเขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดา ฯสยามบรมราชกุมารีด้านตะวันตก จดริมฝั่งคลองน้ำแบ่งฝั่งตะวันออกทั้งนี้ ยกเว้นโรงเรียนวัดทรายขาวโรงเรียนบ้านตอหลัง ศูนย์เพาะเลี้ยงและขยายพันธุ์สัตว์ป่าโคกไม้เรือ โรงพยาบาลส่งเสริมสุขภาพตำบลไพรวันวัดทรายขาว วัดคันธาริการาม วัดท่ามะปราง และป่าสงวนแห่งชาติ ป่าโคกไม้เรือและป่าไม้ถาวรตามมติคณะรัฐมนตรี ป่าโคกไม้เรือบริเวณที่ ๓ หมายความว่าพื้นที่ในบริเวณที่มีรายการดังต่อไปนี้ด้านเหนือ จดริมชายฝั่งทะเลอ่าวไทยด้านตะวันออก จดเส้นแบ่งเขตการปกครองระหว่างตำบลไพรวันกับตำบลศาลาใหม่อำเภอตากใบ จังหวัดนราธิวาสด้านใต้ จดถนนสายบ้านกูบู- บ้านคลองน้ำแบ่ง ฝั่งเหนือด้านตะวันตก จดริมฝั่งคลองน้ำแบ่งฝั่งตะวันออกบริเวณที่ ๔ หมายความว่าพื้นที่ในบริเวณที่มีรายการดังต่อไปนี้ด้านเหนือ จดริมฝั่งแม่น้ำบางนราฝั่งใต้ด้านตะวันออก จดริมฝั่งแม่น้ำบางนรา ฝั่งตะวันตกด้านใต้ จดริมฝั่งแม่น้ำบางนราฝั่งเหนือด้านตะวันตก จดริมฝั่งแม่น้ำบางนราฝั่งตะวันออกทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่ในท้องที่องค์การบริหารส่วนตำบลไพรวันอำเภอตากใบ จังหวัดนราธิวาส ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานบำบัดน้ำเสียรวมของชุมชน หรือโรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้(๒)คลังน้ำมันหรือสถานที่เก็บรักษาน้ำมันที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซปิโตรเลียมเหลวและสถานที่เก็บรักษาก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ นกนางแอ่นหรือสัตว์ป่าตามกฎหมายว่าด้วยสงวนและคุ้มครองสัตว์ป่าเพื่อการค้า(๕) อาคารอยู่อาศัยประเภทอาคารสูงหรืออาคารขนาดใหญ่(๖) อาคารพาณิชยกรรมประเภทอาคารสูงหรืออาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๘) โรงกำจัดมูลฝอย(๙) โรงซื้อขายหรือเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงบำบัดน้ำเสียรวมของชุมชน หรือโรงงานตามประเภท ชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้(๒) โรงแรมตามกฎหมายว่าด้วยโรงแรม(๓) ห้องแถว ตึกแถว หรือบ้านแถว(๔) อาคารอยู่อาศัยประเภทอาคารสูง หรืออาคารขนาดใหญ่(๕) อาคารพาณิชยกรรมประเภทอาคารสูงหรืออาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖) อาคารชุดตามกฎหมายว่าด้วยอาคารชุด(๗) หอพักตามกฎหมายว่าด้วยหอพัก(ค) ภายในบริเวณที่ ๓ ห้ามบุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงาน(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ นกนางแอ่นหรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๓) อาคารพาณิชยกรรมประเภทอาคารสูง หรืออาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๔) อาคารอยู่อาศัยประเภทอาคารสูง หรือขนาดใหญ่(๕) ห้องแถว ตึกแถว หรือบ้านแถว(๖) อาคารอยู่อาศัยประเภทอาคารอยู่อาศัยรวม(๗)สถานที่บรรจุก๊าซปิโตรเลียมเหลวและสถานที่เก็บรักษาก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๘)คลังน้ำมันหรือสถานที่เก็บรักษาน้ำมันที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายหรือเก็บเศษวัสดุ(ง) ภายในบริเวณที่ ๔ ห้ามบุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานบำบัดน้ำเสียรวมของชุมชน(๒) อาคารอยู่อาศัยประเภทอาคารขนาดใหญ่(๓) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๔) ห้องแถว ตึกแถว หรือบ้านแถว(๕) อาคารชุดตามกฎหมายว่าด้วยอาคารชุด(๖) หอพักตามกฎหมายว่าด้วยหอพักข้อ ๕ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลไพรวันรักษาราชการตามข้อบัญญัตินี้ให้ไว้ณ วันที่ ๗ มกราคม พ.ศ. ๒๕๕๗มูหะอะมิงมาแอนายกองค์การบริหารส่วนตำบลไพรวัน[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลไพรวัน เรื่องกำหนดบริเวณห้ามก่อสร้างอาคารบางชนิดหรือบางประเภท ในท้องที่องค์การบริหารส่วนตำบลไพรวันอำเภอตากใบ จังหวัดนราธิวาส พ.ศ. ๒๕๕๗๒. แผนที่ท้ายข้อบัญญัติองค์การบริหารส่วนตำบลไพรวัน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลไพรวัน อำเภอตากใบ จังหวัดนราธิวาส พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๓ กุมภาพันธ์๒๕๕๗อังศุมาลี/ผู้ตรวจ๑๓ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๖ ง/หน้า ๔/๖ กุมภาพันธ์ ๒๕๕๗